ประกาศคณะกรรมการกํากับหลักทรัพย์และตลาดหลักทรัพย์ที่ กน. 56/2543เรื่อง การควบกองทุนรวมและการรวมกองทุนรวม อาศัยอํานาจตามความในมาตรา 14 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้ "กองทุนรวม" หมายความว่า กองทุนปิดและกองทุนเปิด "กองทุนปิด" หมายความว่า กองทุนรวมประเภทไม่รับซื้อคืนหน่วยลงทุนที่จัดตั้งและจัดการโดยบริษัทจัดการ "กองทุนเปิด" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "การควบกองทุนรวม" หมายความว่า การควบกองทุนรวมตั้งแต่สองกองทุนรวมขึ้นไปเข้าเป็นกองทุนรวมเดียว โดยจัดตั้งกองทุนรวมใหม่ขึ้นมาเพื่อซื้อหรือรับโอนทรัพย์สิน สิทธิ และหน้าที่ของกองทุนรวมเดิมตามที่กําหนดในโครงการจัดการกองทุนรวมใหม่ และเลิกกองทุนรวมเดิม "กองทุนรวมใหม่" หมายความว่า กองทุนรวมที่จัดตั้งขึ้นใหม่ในการควบกองทุนรวม "กองทุนรวมเดิม" หมายความว่า กองทุนรวมที่ทําการควบกองทุนรวมเข้าด้วยกัน "การรวมกองทุนรวม" หมายความว่า การรวมกองทุนรวมตั้งแต่สองกองทุนรวมขึ้นไปเข้าเป็นกองทุนรวมเดียว โดยกองทุนรวมที่รับโอนทรัพย์สินซื้อหรือรับโอนทรัพย์สิน สิทธิ และหน้าที่ของกองทุนรวมที่โอนทรัพย์สินตามที่กําหนดในโครงการจัดการกองทุนรวมที่รับโอนทรัพย์สินมาเป็นของตน และเลิกกองทุนรวมที่โอนทรัพย์สิน "กองทุนรวมที่รับโอนทรัพย์สิน" หมายความว่า กองทุนรวมที่ซื้อหรือรับโอนทรัพย์สิน สิทธิ และหน้าที่ของกองทุนรวมที่โอนทรัพย์สินในการรวมกองทุนรวม "กองทุนรวมที่โอนทรัพย์สิน" หมายความว่า กองทุนรวมที่ขายหรือโอนทรัพย์สิน สิทธิและหน้าที่ของตนในการรวมกองทุนรวม "ตัวแทนสนับสนุน" หมายความว่า ตัวแทนเพื่อทําหน้าที่สนับสนุนการจําหน่ายหน่วยลงทุนของกองทุนปิด ตัวแทนเพื่อทําหน้าที่สนับสนุนการขายและรับซื้อคืนหน่วยลงทุนของกองทุนเปิด หรือตัวแทนเพื่อทําหน้าที่รับคําสั่งซื้อขายหน่วยลงทุนของกองทุนปิด แล้วแต่กรณี "สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่เกี่ยวกับการจัดการลงทุน และได้รับความเห็นชอบจากสํานักงานเพื่อดําเนินการใด ๆ ตามประกาศนี้และประกาศที่เกี่ยวข้อง "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ประกาศนี้มิให้นํามาใช้บังคับกับกองทุนรวมดังต่อไปนี้ (1) กองทุนรวมตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมเพื่อผู้ลงทุนซึ่งเป็นคนต่างด้าว (2) กองทุนรวมอื่นตามที่สํานักงานประกาศกําหนดข้อ ๓ การควบกองทุนรวมหรือการรวมกองทุนรวม ต้องเป็นการควบกองทุนรวมหรือการรวมกองทุนรวมที่อยู่ภายใต้การจัดการของบริษัทจัดการเดียวกัน และเป็นการควบกองทุนรวมหรือการรวมกองทุนรวมระหว่างกองทุนปิดกับกองทุนปิด หรือกองทุนเปิดกับกองทุนเปิดเท่านั้น และในกรณีที่เป็นการควบกองทุนรวมหรือการรวมกองทุนรวมที่เป็นกองทุนรวมอสังหาริมทรัพย์กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน หรือกองทุนรวมเพื่อแก้ไขปัญหาในระบบสถาบันการเงินจะต้องเป็นการควบกองทุนรวมหรือการรวมกองทุนรวมที่เป็นกองทุนรวมประเภทเดียวกันด้วย โดยบริษัทจัดการต้องพิจารณาถึงผลกระทบที่เกิดขึ้นต่อผู้ถือหน่วยลงทุนของแต่ละกองทุนรวมด้วยความเป็นธรรม และได้รับมติของผู้ถือหน่วยลงทุนในแต่ละกองทุนรวมที่จะควบหรือรวมกันนั้นตามข้อ 4 รวมทั้งได้รับความเห็นชอบจากสํานักงาน ทั้งนี้ ในการให้ความเห็นชอบ สํานักงานมีอํานาจกําหนดเงื่อนไขใด ๆ ให้ปฏิบัติด้วยก็ได้ข้อ ๔ กองทุนรวมตั้งแต่สองกองทุนรวมขึ้นไปจะดําเนินการเพื่อการควบกองทุนรวมหรือการรวมกองทุนรวมได้ ต่อเมื่อได้รับมติโดยเสียงข้างมากของผู้ถือหน่วยลงทุนของแต่ละกองทุนรวมที่จะควบหรือรวม ซึ่งคิดตามจํานวนหน่วยลงทุนรวมกันเกินกึ่งหนึ่งของจํานวนหน่วยลงทุนที่จําหน่ายได้แล้วทั้งหมดของโครงการจัดการกองทุนรวมแต่ละกองทุนรวมที่จะควบหรือรวมกันดังกล่าว และต้องไม่มีผู้ถือหน่วยลงทุนคัดค้านการควบหรือรวมด้วยคะแนนเสียงซึ่งคิดตามจํานวนหน่วยลงทุนรวมกันเกินร้อยละสิบของจํานวนหน่วยลงทุนที่จําหน่ายได้แล้วทั้งหมดของโครงการจัดการกองทุนรวมแต่ละกองทุนรวมที่จะควบหรือรวมกันนั้น การมีมติของผู้ถือหน่วยลงทุนตามวรรคหนึ่ง ให้บริษัทจัดการดําเนินการขอมติผู้ถือหน่วยลงทุนเพื่อเลิกกองทุนรวมเดิมหรือเลิกกองทุนรวมที่โอนทรัพย์สิน เพื่อกําหนดรายละเอียดของโครงการจัดการกองทุนรวมใหม่ หรือเพื่อแก้ไขเพิ่มเติมโครงการจัดการกองทุนรวมที่รับโอนทรัพย์สิน (ถ้ามี) ในคราวเดียวกันด้วยข้อ ๕ ในการขอมติจากผู้ถือหน่วยลงทุน ให้บริษัทจัดการส่งหนังสือนัดประชุมหรือหนังสือ ขอมติไปยังผู้ถือหน่วยลงทุนของกองทุนรวมที่จะควบหรือรวมนั้นก่อนวันประชุมไม่น้อยกว่าสิบสี่วันหรือก่อนวันที่บริษัทจัดการกําหนดให้เป็นวันสุดท้ายของการรับหนังสือแจ้งมติจากผู้ถือหน่วยลงทุนไม่น้อยกว่าสามสิบวัน โดยเปิดเผยข้อมูลที่ผู้ถือหน่วยลงทุนควรทราบเกี่ยวกับการควบกองทุนรวมหรือการรวมกองทุนรวมอย่างน้อยดังต่อไปนี้ให้ชัดเจนไว้ในหนังสือนัดประชุมหรือหนังสือขอมติดังกล่าว (1) สถานะการลงทุนของกองทุนรวมที่จะควบหรือรวมกองทุนรวมที่เป็นปัจจุบันก่อนการ ขอมติควบหรือรวมกองทุนรวม ซึ่งจะต้องแสดงรายละเอียดเป็นรายหลักทรัพย์หรือทรัพย์สินอื่นโดยระบุประเภท ชื่อ จํานวน อัตราผลตอบแทน (ถ้ามี) มูลค่ายุติธรรมของหลักทรัพย์ตามมาตรฐานการบัญชีสําหรับกิจการที่ดําเนินธุรกิจเฉพาะด้านการลงทุน มูลค่าทรัพย์สินสุทธิ มูลค่าหน่วยลงทุน ณ วันทําการสุดท้ายของสัปดาห์ล่าสุด และผลการดําเนินงานล่าสุดของกองทุนรวม (2)สรุปประเด็นเปรียบเทียบสาระสําคัญและความแตกต่างของกองทุนรวมที่จะควบหรือรวมกองทุนรวม และลักษณะที่จะเปลี่ยนแปลงเมื่อมีการควบกองทุนรวมหรือการรวมกองทุนรวมแล้ว (3) ขั้นตอน สาระสําคัญของการดําเนินการในแต่ละขั้นตอน และกําหนดเวลาในการควบกองทุนรวมหรือการรวมกองทุนรวม (4) สิทธิของผู้ถือหน่วยลงทุนของกองทุนรวมที่จะควบหรือรวมกองทุนรวม เช่น สิทธิของผู้ถือหน่วยลงทุนที่คัดค้านหรือที่ไม่ได้ออกเสียงเพื่อให้มติในการควบกองทุนรวมหรือการรวมกองทุนรวม ที่จะสามารถขายคืนหน่วยลงทุนได้ในกรณีของกองทุนเปิด หรือที่จะได้รับเงินหรือทรัพย์สินส่วนที่เหลือจากการชําระบัญชีเมื่อการชําระบัญชีเสร็จสิ้น (5) รายงานแสดงฐานะการเงินของกองทุนรวมที่จะควบหรือรวมกองทุนรวม ประมาณการฐานะการเงินของกองทุนรวมใหม่หรือกองทุนรวมที่รับโอนทรัพย์สิน (6) การดําเนินการเกี่ยวกับการจ่ายเงินปันผล (ถ้ามี) ก่อนการควบกองทุนรวมหรือการรวมกองทุนรวม (7) ค่าใช้จ่ายในการควบกองทุนรวมหรือการรวมกองทุนรวม และค่าใช้จ่ายที่จะเกิดขึ้นจากการดังกล่าวที่จะเรียกเก็บจากกองทุนรวมหรือผู้ถือหน่วยลงทุน (ถ้ามี) เช่น ค่าใช้จ่ายในการชําระบัญชี (8) ข้อดีและข้อเสียหลังจากมีการควบกองทุนรวมหรือการรวมกองทุนรวม เช่น ค่าใช้จ่ายความเสี่ยง หรือสิทธิประโยชน์ของผู้ถือหน่วยลงทุน ทั้งนี้ ต้องไม่มีลักษณะที่เกินความจริง (9) ข้อมูลอื่นตามที่สํานักงานประกาศกําหนด เมื่อบริษัทจัดการได้ส่งหนังสือนัดประชุมหรือหนังสือขอมติพร้อมด้วยเอกสารไปยังผู้ถือหน่วยลงทุนแล้ว ให้บริษัทจัดการส่งสําเนาหนังสือนัดประชุมหรือหนังสือขอมติพร้อมด้วยเอกสารดังกล่าวไปยังสํานักงานภายในสามวันทําการนับตั้งแต่วันถัดจากวันส่งหนังสือนัดประชุมหรือหนังสือขอมติข้อ ๖ ในช่วงระยะเวลานับตั้งแต่วันถัดจากวันส่งหนังสือนัดประชุมหรือหนังสือขอมติเพื่อการควบกองทุนรวมหรือการรวมกองทุนรวมถึงวันที่มีการควบกองทุนรวมหรือการรวมกองทุนรวม บริษัทจัดการอาจไม่ขายหน่วยลงทุนตามคําสั่งซื้อหน่วยลงทุนของกองทุนรวมที่จะควบหรือรวมกันที่ได้รับไว้แล้ว หรืออาจหยุดรับคําสั่งซื้อหน่วยลงทุนของกองทุนรวมดังกล่าวได้ โดยการปิดประกาศเรื่องดังกล่าวไว้ ณ ที่ทําการทุกแห่งของบริษัทจัดการ และจัดให้มีการประกาศเรื่องดังกล่าวไว้ ณ สถานที่ติดต่อทุกแห่งของตัวแทนสนับสนุนที่ใช้ในการซื้อขายหน่วยลงทุน ในช่วงระยะเวลาตามวรรคหนึ่ง ให้บริษัทจัดการจัดทํารายงานแสดงสถานะการลงทุนของวันทําการสุดท้ายของสัปดาห์ล่าสุดของกองทุนรวมที่จะควบกองทุนรวมหรือรวมกองทุนรวม และจัดให้มีรายงานดังกล่าวไว้ ณ ที่ทําการและสถานที่ติดต่อทุกแห่งดังกล่าวเพื่อให้ผู้ถือหน่วยลงทุนสามารถตรวจดูได้ และจัดสําเนาให้เมื่อผู้ถือหน่วยลงทุนร้องขอข้อ ๗ เมื่อผู้ถือหน่วยลงทุนมีมติให้มีการควบกองทุนรวมหรือการรวมกองทุนรวมตามข้อ 4 แล้ว ให้บริษัทจัดการยื่นคําขอรับความเห็นชอบต่อสํานักงานในการควบกองทุนรวมหรือการรวมกองทุนรวม พร้อมด้วยเอกสารหลักฐานประกอบคําขอรับความเห็นชอบดังต่อไปนี้ (1) รายละเอียดของโครงการจัดการกองทุนรวมใหม่ หรือการแก้ไขเพิ่มเติมโครงการจัดการกองทุนรวมที่จะควบหรือรวมกองทุนรวม (2) ร่างข้อผูกพันระหว่างผู้ถือหน่วยลงทุนของกองทุนรวมใหม่กับบริษัทจัดการ ร่างสัญญาจัดตั้งผู้ดูแลผลประโยชน์ของกองทุนรวมใหม่ และร่างหนังสือชี้ชวนของกองทุนรวมใหม่หรือกองทุนรวมที่รับโอนทรัพย์สิน รวมทั้งร่างข้อผูกพันระหว่างผู้ถือหน่วยลงทุนของกองทุนรวมที่รับโอนทรัพย์สินกับบริษัทจัดการและร่างสัญญาจัดตั้งผู้ดูแลผลประโยชน์ของกองทุนรวมที่รับโอนทรัพย์สินในกรณีที่มีการแก้ไขข้อผูกพันและสัญญาดังกล่าว (3) หนังสือรับรองการได้มติของผู้ถือหน่วยลงทุนของกองทุนรวมที่จะควบหรือรวมกองทุนรวม (4) รายงานมูลค่าทรัพย์สินสุทธิ มูลค่าหน่วยลงทุน สถานะการลงทุนในหลักทรัพย์หรือทรัพย์สินของกองทุนรวมที่จะควบหรือรวมกองทุนรวม ณ วันทําการสุดท้ายก่อนวันยื่นขอความเห็นชอบจากสํานักงาน สํานักงานจะแจ้งผลการพิจารณาคําขอตามวรรคหนึ่งให้ผู้ยื่นคําขอทราบภายในสี่สิบห้าวันนับตั้งแต่วันถัดจากวันที่สํานักงานได้รับคําขอพร้อมเอกสารหลักฐานถูกต้องและครบถ้วน เว้นแต่กรณีมีเหตุจําเป็นต้องตรวจสอบข้อเท็จจริงเพิ่มเติม และสํานักงานได้แจ้งเหตุจําเป็นดังกล่าวให้ผู้ยื่นคําขอทราบภายในกําหนดเวลาดังกล่าวแล้วข้อ ๘ เมื่อบริษัทจัดการได้รับความเห็นชอบจากสํานักงานให้ทําการควบกองทุนรวมหรือการรวมกองทุนรวมแล้ว ให้ถือว่าสํานักงานอนุมัติโครงการจัดการกองทุนรวมใหม่หรือให้ความเห็นชอบการแก้ไขเพิ่มเติมโครงการจัดการกองทุนรวมที่ควบหรือรวมกันดังกล่าว และให้บริษัทจัดการทําการควบกองทุนรวมหรือการรวมกองทุนรวมให้แล้วเสร็จภายในสามสิบวันนับตั้งแต่วันถัดจากวันที่ได้รับความเห็นชอบจากสํานักงาน เว้นแต่ได้รับการผ่อนผันจากสํานักงาน ทั้งนี้ ให้บริษัทจัดการกําหนดวันเลิกกองทุนรวมเดิมหรือกองทุนรวมที่โอนทรัพย์สินเป็นวันเดียวกันกับวันที่ทําการควบกองทุนรวมหรือการรวมกองทุนรวมดังกล่าวข้อ ๙ ให้บริษัทจัดการมีหนังสือแจ้งการควบกองทุนรวมหรือการรวมกองทุนรวมและการแก้ไขเพิ่มเติมโครงการจัดการกองทุนรวม (ถ้ามี) ต่อผู้ถือหน่วยลงทุนทุกรายของกองทุนรวมที่จะควบหรือรวมกองทุนรวม รวมทั้งประกาศการควบกองทุนรวมหรือการรวมกองทุนรวม และการแก้ไขเพิ่มเติมโครงการจัดการกองทุนรวม (ถ้ามี) ในหนังสือพิมพ์รายวันแห่งท้องถิ่นอย่างน้อยหนึ่งฉบับ ภายในสิบห้าวันนับตั้งแต่วันถัดจากวันที่ได้รับความเห็นชอบจากสํานักงานข้อ ๑๐ ให้บริษัทจัดการดําเนินการให้ผู้ถือหน่วยลงทุนของกองทุนรวมเดิมหรือกองทุนรวมที่โอนทรัพย์สินที่มีมติให้ทําการควบกองทุนรวม หรือการรวมกองทุนรวม และผู้ถือหน่วยลงทุนของกองทุนรวมดังกล่าวที่แสดงเจตนายินยอมให้มีการเปลี่ยนหน่วยลงทุนของตนตามข้อ 13 เป็นผู้ถือหน่วยลงทุนของกองทุนรวมใหม่หรือกองทุนรวมที่รับโอนทรัพย์สิน สําหรับผู้ถือหน่วยลงทุนของกองทุนรวมเดิมหรือกองทุนรวมที่โอนทรัพย์สินที่คัดค้านหรือที่ไม่ได้ออกเสียงเพื่อให้มติในการควบกองทุนรวมหรือการรวมกองทุนรวม ให้บริษัทจัดการดําเนินการให้ผู้ชําระบัญชีส่งเงินให้ผู้ถือหน่วยลงทุนดังกล่าวตามส่วนของหน่วยลงทุนที่ผู้ถือหน่วยลงทุนนั้นถืออยู่ตามหลักฐานที่ปรากฏในทะเบียนผู้ถือหน่วยลงทุน ณ วันเลิกกองทุนรวมเดิมหรือกองทุนรวมที่โอนทรัพย์สิน แล้วแต่กรณีข้อ ๑๑ ในกรณีของการควบกองทุนรวม ให้บริษัทจัดการเสนอขายหน่วยลงทุนของกองทุนรวมใหม่ และซื้อหรือรับโอนทรัพย์สิน สิทธิ และหน้าที่ของกองทุนรวมเดิมตามที่กําหนดในโครงการจัดการกองทุนรวมใหม่ มาเป็นของกองทุนรวมใหม่ ส่วนในกรณีของการรวมกองทุนรวม ให้บริษัทจัดการเสนอขายหน่วยลงทุนของกองทุนรวมที่รับโอนทรัพย์สิน และซื้อหรือรับโอนทรัพย์สินสิทธิ และหน้าที่ของกองทุนรวมที่โอนทรัพย์สินตามที่กําหนดในโครงการจัดการกองทุนรวมที่รับโอนทรัพย์สิน มาเป็นของกองทุนรวมที่รับโอนทรัพย์สิน ทั้งนี้ ไม่รวมถึงสิทธิเรียกร้องที่อยู่ในระหว่างการฟ้องคดี ในกรณีที่กองทุนรวมเดิมหรือกองทุนรวมที่โอนทรัพย์สินเป็นเจ้าหนี้ซึ่งมีหลักประกัน ให้บริษัทจัดการดําเนินการเพื่อให้หลักประกันนั้นตกเป็นหลักประกันแก่กองทุนรวมใหม่หรือกองทุนรวมที่รับโอนทรัพย์สินด้วยข้อ ๑๒ การคํานวณมูลค่าทรัพย์สินสุทธิและมูลค่าหน่วยลงทุนของกองทุนรวมใหม่หรือของกองทุนรวมที่รับโอนทรัพย์สิน รวมทั้งจํานวนหน่วยลงทุนที่ผู้ถือหน่วยลงทุนของกองทุนรวมใหม่หรือของกองทุนรวมที่รับโอนทรัพย์สินจะได้รับ ตลอดจนการออกใบหน่วยลงทุนและการเรียกเก็บใบหน่วยลงทุนของกองทุนรวมเดิมหรือกองทุนรวมที่โอนทรัพย์สิน ให้เป็นไปตามหลักเกณฑ์ที่สมาคมกําหนดด้วยความเห็นชอบของสํานักงาน ข้อ ๑๓ ในการขายหน่วยลงทุนในช่วงระยะเวลานับตั้งแต่วันถัดจากวันส่งหนังสือนัดประชุมหรือหนังสือขอมติไปยังผู้ถือหน่วยลงทุนเพื่อการควบกองทุนรวมหรือการรวมกองทุนรวมถึงวันที่มีการควบกองทุนรวมหรือการรวมกองทุนรวม บริษัทจัดการต้องเปิดเผยข้อมูลตามข้อ 5 เกี่ยวกับการดําเนินการควบกองทุนรวมหรือการรวมกองทุนรวมต่อผู้ที่สนใจจะลงทุนหรือผู้ลงทุน และในกรณีที่มีการซื้อหน่วยลงทุน บริษัทจัดการต้องดําเนินการให้ผู้ถือหน่วยลงทุนรายใหม่ลงนามรับทราบการเปิดเผยข้อมูลดังกล่าว พร้อมทั้งแสดงเจตนาว่ายินยอมให้มีการเปลี่ยนหน่วยลงทุนหรือดําเนินการตามที่จําเป็นเพื่อการควบกองทุนรวมหรือการรวมกองทุนรวมหรือไม่ ทั้งนี้ บริษัทจัดการต้องกํากับดูแลตัวแทนสนับสนุนให้ปฏิบัติตามข้อกําหนด ดังกล่าวด้วยข้อ ๑๔ บริษัทจัดการต้องจัดทําหนังสือชี้ชวนส่วนสรุปข้อมูลสําคัญที่ผู้ลงทุนควรทราบและส่วนข้อมูลโครงการที่เป็นปัจจุบันของกองทุนรวมใหม่หรือกองทุนรวมที่รับโอนทรัพย์สิน โดยระบุ วันที่มีการควบกองทุนรวมหรือการรวมกองทุนรวม รวมทั้งประวัติความเป็นมาโดยสรุปของกองทุนรวมใหม่หรือกองทุนรวมที่รับโอนทรัพย์สินไว้ด้วย และให้บริษัทจัดการดําเนินการดังต่อไปนี้ (1) จัดส่งหนังสือชี้ชวนดังกล่าวให้สํานักงานไม่น้อยกว่าเจ็ดวันทําการก่อนวันทําการควบกองทุนรวมหรือการรวมกองทุนรวม (2) จัดส่งหรือแจกจ่ายหนังสือชี้ชวนส่วนสรุปข้อมูลสําคัญที่ผู้ลงทุนควรทราบให้ผู้ถือหน่วยลงทุนของกองทุนรวมใหม่หรือกองทุนรวมที่รับโอนทรัพย์สินไม่ช้ากว่าวันทําการควบกองทุนรวมหรือการรวมกองทุนรวมข้อ ๑๕ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 26 ตุลาคม พ.ศ. 2543 (นายธารินทร์ นิมมานเหมินท์)รัฐมนตรีว่าการกระทรวงการคลังประธานกรรมการ คณะกรรมการกํากับหลักทรัพย์และตลาดหลักทรัพย์